Janga la ukimwi

JANGA LA UKIMWI 
Neno ukimwi ni ukosefu wa kinga mwilini. Huu ni uwele ambao umekuwa ukimghasi binadamu kwa miaka na mikaka maadamu hauna tiba. 
Maradhi haya aghalabu huambukizwa kwa ngono. Wakati mwingine, mzazi mhasiriwa humwambukiza mtoto wakati wa kujifungua. Aidha mgonjwa aliyepungukiwa na damu mwilini anapoongezwa damu zaidi, huenda damu hiyo imesafirisha vini hivyo. Fauka ya hayo, mahuluki wanaotumia vifaa vya kudunga, kukalia au kunyolea vifaa kama vile wembe au kisu cha kupashwa tohara huambukizwa kwa urahisi. 
Athari za ukongo wa ukimwi ni za kulisha mno. Kilio kilio kilio! kila mahali ni kilio cha kite na simanzi. Mayatima chungu mzima wameachwa na wavyele wao baada ya kusafiri jongomeo kutokana na uwele huu. Mayatima hawa husumbuka kucha kutwa bila ya makao, chakula wala elimu. Hakuna wa kuwavisha wala kuwalisha. Methali ya akufaaye kwa dhiki ndiye rafiki haijawahi kusadifu kwao. 
Serikali hutumia njenje sufufu inapojitahidi kwa jina na ukucha kugharamia ya waliohasiriwa. Hali hii hufanya serikali kufukara zaidi na kushindwa kutekeleza baadhi ya majukumu muhimu. Mbali na hayo, serikali pia hutumia mbongo lukuki za kuwaelimisha wananchi wazalendo kuhusu maradhi haya.
Dhoruba kubwa sana inayosababishwa na janga hili la ukimwi ni ukosefu wa wafanyikazi wa kuzalisha mali nchini. Wahasiriwa wengi ni wale walio na umri wa makamo na wenye taaluma mbalimbali katika nyanja tofauti tofauti. 
Ukimwi pia huchangia pakubwa katika kuzorota kwa maadili katika jamii. Walioambukizwa maradhi haya hushikwa na kiruu cha kutaka kulipiza kisasi. Wao huingia katika anasa kishelabela ili kutosheleza nafsi nao. Mabwenyenye hutumia ukwasi wao kuwateka bakunja na kuwazaini vijana wadogo kufanya mapenzi nao. Wanadai eti upweke ni uvundo! Huu ni upuzi mtupu. Ni heri upweke uvundoo kuliko ujima ukuteremshao kaburini.
Uwele huu umeenea kote na unazidi kusambaa kama moto msituni mkavu. Umesababisha ndoa nyingi kuvunjika. Wapendanao wanapofunga akidi, hula kiapo kuishi pamoja. Lakini punde igundulikapo kwamba mmoja wao ana virusi vya ukimwi, mintaarafu na mafarakano huzuka. 
Tetesi, lawama na shutuma hufuatia na hatimaye ndoa kuvunjika. Mke na mume hutengana kama ardhi na mbingu. 
Maadamu kila lichomozapo jua halina budi kutua, ningependa kutia tamati kwa kusema huwa ukimwi ni hatari! Ukimwi huua! Ukimwi hauna tiba! Ni sharti kila mwananchi akae ange na kujitahadhari na ugonjwa huu. Kumbuka kuwa, ibilisi wa mtu ni mtu na majuto haya tangulii kamwe!